Ecdisona

A ecdisona é unha prohormona esteroide da hormona principal da muda dos insectos, a 20-hidroxiecdisona, que é segegada polas glándulas protorácicas. As hormonas da muda de insectos (a ecdisona e os seus homólogos) son denominados xeralmente ecdisteroides. Os ecdisteroides actúan como hormonas da muda de artrópodos, pero tamén ocorre noutros filos relacionados nos que poden desempeñar diferentes papeis. En Drosophila melanogaster, un incremento na concentración de ecdisona induce a expresión de xenes que codifican proteínas que necesita a larva, e causa a formación de puffs cromosómicos (sitios de alta expresión) en cromosomas politénicos. Descubrimentos recentes feitos no laboratorio de Chris Q. Doe atoparon unha nova función desta hormona na regulación temporal das transicións xénicas nas células nai neurais da mosca do vinagre. A ecdisona e outros ecdisteroides tamén aparecen en moitas plantas, principalmente como axentes protectores (toxinas ou compostos antiherbívoros) contra os insectos herbívoros.H. Hikino, T. Takemoto. Ecdysones of Plant Origin. Invertebrate Endocrinology and Hormonal Heterophylly pp 185-203 

Estes fitoecdisteroides foron considerados como compostos con valor medicinal e forman parte dos remedios herbarios adaptoxénicos como Cordyceps (que en realidade non é unha planta senón un fungo), aínda que tamén se atopou que un precursor ecdisteroide en plantas ten propiedades citotóxicas.Wang YS, Yang JH, Luo SD, Zhang HB, Li L, Molecules. 2007;12(3):536-42

O Tebufenozide, vendido coa marca de Bayer MIMIC,apvma.gov.au: "Tebufenozide in the product Mimic 700 WP Insecticide, Mimic 240 SC Isecticide" ten actividade ecdisteroide aínda que a súa estrutura química ten pouca semellanza cos ecdisteroides.sciencedirect.com: "Tebufenozide"

 Notas 

 Véxase tamén 
 Outros artigos 
 Receptor da ecdisona
 PTTH - hormona iniciadora da metamorfose

 Ligazóns externas 
 Ecdybase, The Ecdysone Handbook - unha base de datos gratuíta on line

Categoría:Esteroides